Der var lagt op til en direkte kamp om mesterskabet, da Aalborg Minigolf Klub mødte Odense i DM i minigolf. Begge hold havde vundet alle deres fire kampe, så der skulle en sejr til for at Aalborg Minigolf Klub kunne tage guldet med hjem. For tredje gang på fire år kunne Aalborg Minigolf Klub hæve pokalen efter en tæt kamp mod Odense. Desværre for Odense har de både i 2009, 2010 og nu også i 2012 stået som tabere i finalen. Til oktober går turen til Wien, hvor Aalborg Minigolf Klub skal forbedre resultatet fra 2010, som var en 10. plads i minigolfens svar på Champions League.
Aalborg Minigolf Klub tog guldet, da spillerne mødte Odense til Danmarksmesterskabet i minigolf.